T e r v e z é s i s z e r z ő d é s

Jelen szerződés létrejött egyrészről a:

**MÁV Magyar Államvasutak Zártkörűen Működő Részvénytársaság**

Szerződéskötés és teljesítése során eljáró MÁV szervezet:

székhely: 1087 Budapest, Könyves Kálmán krt. 54-60.

levelezési cím: 1087 Budapest, Könyves Kálmán krt. 54-60.

cégjegyzékszám: 01-10-042272

cégbíróság: Fővárosi Törvényszék Cégbírósága

adószám: 10856417-2-44

statisztikai számjel: 10856417-5221-114-01

számlavezető pénzintézet: Kereskedelmi és Hitelbank Zrt.

számlaszám: 10201006-50080399

képviseli:

a továbbiakban: Megrendelő

másrészről a:

név:

székhely:

cégjegyzékszám/nyilvántartási szám:

cégbíróság:

adószám:

statisztikai számjel:

számlavezető pénzintézet:

számlaszám:

SAP partner azonosító szám:

képviseli:

a továbbiakban: Tervező

- Megrendelő és Tervező a továbbiakban külön-külön „**Fél**” együtt „**Szerződő Felek**” - között, az alulírott helyen és napon az alábbi feltételekkel:

**Preambulum**

Megrendelő beszerzési eljárást indított „Új regionális típusépületek tervezése, engedélyeztetése”tárgyban, amely eljárást Tervező írásban benyújtott Ajánlatával, [amennyiben árlejtésre, ártárgyalásra sor került:] valamint a […] napján lefolytatott elektronikus árlejtés/ártárgyalás során módosított ajánlatával (a továbbiakban együtt: **Ajánlat**) megnyert. A jelen szerződésben és annak mellékleteiben foglaltak tartalmilag teljes mértékben megegyeznek az Ajánlattételi felhívásban, a Tervező ajánlatában, foglaltakkal.

A beszerzési eljárás dokumentumai és a Tervező ajánlatának tartalma a Szerződő Felek előtt ismert, azokban foglalt rendelkezések fizikai csatolás nélkül is a szerződés (a továbbiakban: „Szerződés”) elválaszthatatlan részét képezik.

A jelen Szerződés tárgyát képező beszerzésre – figyelembe véve annak tárgyát és a részekre bontás tilalmának alkalmazásával megállapított értékét – közbeszerzési eljárást nem kellett lefolytatni.

1. **A szerződés tárgya**

1.1. A Megrendelő megrendeli, a Tervező pedig elvállalja az **„**Új regionális típusépületek tervezése, engedélyeztetése***”*** tárgyú munka elvégzését, a tervdokumentáció elkészítését, összeállítását, építési engedély megszerzését a tervezési feladatleírásban (**1. sz. melléklet**) és a jelen szerződésben foglaltak szerint, a Megrendelő pedig vállalja a tervdokumentációk átvételét és a tervezési díj megfizetését.

**2. A Felek jogai és kötelezettségei**

2.1. Tervező köteles a feladat elvégzése során a Megrendelővel együttműködni.

2.2. A Tervező a jelen szerződés aláírásával kijelenti és szavatolja, hogy maga vagy a teljesítésbe bevont közreműködője rendelkezik a jelen szerződésben meghatározott feladat teljesítéséhez szükséges a szerződés tárgyaként meghatározott tevékenység végzésére vonatkozó (tervezési) jogosultsággal.

2.3. Tervező vállalja, hogy feladatait a mindenkor hatályos jogszabályok betartásával és vonatkozó szokásoknak megfelelve, az elvárható legmagasabb színvonalon végzi el. Tervező vállalja, hogy minden, valamely konkrét feladata elvégzése eredményeként készített dokumentumot, anyagot megfelelő minőségben és mennyiségben, továbbá határidőben átadja Megrendelő részére.

2.4. A Megrendelő kötelezettséget vállal arra, hogy a jelen szerződés teljesítésével összefüggésben a Tervező részére minden olyan körülményről kellő tájékoztatást ad, amely a tevékenység eredményességét, vagy határidőre való elvégzését befolyásolja. Tervező kötelessége az együttműködés feltételeinek Tervező oldaláról történő biztosítása.

2.5. Tervezőnek kötelessége a feladat elvégzése során felmerült, előre nem látott körülményeket haladéktalanul jelezni e-mailben Megrendelő felé, visszaigazolás kérés mellett, amely a Megrendelő általi tudomásulvétel feltétele. Tervező köteles továbbá Megrendelő figyelmét felhívni minden körülményre, ellentmondásra vagy olyan esetleges hibára, következményre, amely a Szerződő felek, illetve a Megrendelő által elérni kívánt cél meghiúsulásához vezethet. Ennek elmulasztása esetén Tervező teljes körű felelősséggel tartozik az ebből eredő károkért.

2.6. Tervező a feladat teljesítése során a Ptk. szerint közreműködők (altervező, társtervező, szakági tervező) igénybevételére jogosult, a közreműködők tevékenységéért azonban a Ptk. szerint úgy felel, mintha a tevékenységet maga végezte volna el. Megrendelő a közreműködőkkel nem áll szerződéses kapcsolatban. Tervező köteles gondoskodni az általa a teljesítésbe bevont altervezőket megillető díjak közreműködők felé történő megfizetéséről, és az a közreműködők nem jogosultak semmilyen díj-, költség- vagy egyéb követeléssel Megrendelővel szemben fellépni.

2.7. A tervdokumentációnak műszakilag kivitelezhető, gazdaságos és célszerű megoldásokat kell tartalmaznia, és alkalmasnak kell lennie a megrendelő felismerhető, a felhasználás céljából következő igényeinek kielégítésére.

2.8. Tervező tudomásul veszi, hogy a tervdokumentációnak ki kell elégítenie valamennyi, az adott építményre, épületszerkezetre, a megvalósítás adott munkafázisára, a tervezési folyamatra kötelezően megfogalmazott, különböző szabványokban, műszaki előírásokban, tervezési segédletben stb. részletezett konkrét szakmai elvárást.

2.9. Megrendelő részéről elvárás, hogy a tervezett megoldások gazdaságosak, célszerűek, korszerűek legyenek. A tervdokumentáció akkor megfelelő, ha megfelel a korszerű műszaki követelményeknek, és egyben kielégíti a gazdaságosság szempontját is, mind a létesítmény (építmény, berendezés stb.) létrehozásánál, mind annak üzemeltetési költségei tekintetében.

**3. Teljesítési határidő**

A szerződés hatályba lépésétől számított 100 **nap.**

**4. A teljesítés menete, követelmények**

4.1. A tervek Megrendelő általi jóváhagyásának menete:

* Az elkészült engedélyezési terv dokumentációt digitális formában egy példányban kell átadni Megrendelő részére tervbírálatra, illetve jóváhagyásra.
* Megrendelő az átadást követő 15 napon belül tervbírálatot küld Tervező részére, amely alapján
* Tervező javítja, módosítja a dokumentációt, és ismételten benyújtja a Megrendelő részére jóváhagyásra nyomtatott formában négy példányban és digitális formában egy példányban;
* Megrendelő 3 napon belül jóváhagyja a javított tervdokumentációt írásban.

4.2. Tervező a jóváhagyott tervek alapján kezdeményezi az építési hatósági engedélyezési eljárást, teljesíti a hatóság által kért adatszolgáltatásokat, tervmódosításokat. A hatósági engedély kibocsátását követően a hatósági eljárás alapján véglegesített engedélyezési terv dokumentációt nyomtatott formában négy példányban, valamint digitális formában egy példányban át kell adni Megrendelő részére.

4.3. A feladat az összes helyszínre vonatkozóan a hatósági engedélyek megléte és a véglegesített tervek Megrendelő részére történő leszállítása napján tekinthető teljesítettnek. Az engedélyek jogerőre emelkedése nem számít a teljesítési határidőbe.

**5. Tervezői díj**

5.1. Tervezőt a jelen szerződésben foglalt valamennyi tervdokumentáció szerződésszerű elkészítése és valamennyi tervezési diszpozícióban foglalt feladat ellátása esetén összesen átalánydíjként (munkadíj és szerzői jog ellenértéke, a jótállási kötelezettség keretein belül teljesítendő szolgáltatásokat, a tervezési feladat teljesítésének valamennyi költségét, díját, beleértve az esetlegesen szükségessé váló hatósági díjat, illetéket is.) …**,- Ft + Áfa, azaz forint + Áfa** tervezői díj illeti meg, mely tartalmazza a Tervezőnek a feladatok maradéktalan ellátásával kapcsolatos összes költségét, így Tervező a tervezői díjon felül további díjra, költségtérítésre nem tarthat igényt.

5.2. A Tervezői díj megbontása:

 Munkadíj:,- Ft + teljesítéskor hatályos ÁFA, azaz forint + mindenkor hatályos ÁFA

Szerzői jog ellenértéke:,- Ft + teljesítéskor hatályos ÁFA, azaz forint + teljesítéskor hatályos ÁFA

5.3. Megrendelő kijelenti, hogy a Szerződés Tárgyában meghatározott tevékenység ellenértékének pénzügyi fedezetével rendelkezik.

**6. Fizetési feltételek**

* 1. Megrendelő a szerződés teljesítésével kapcsolatosan előleget biztosít a Tervező részére. Az előleg összege legfeljebb a nettó Tervezői díj 20 %-a.

Tervező az előleg igénylését a szerződés hatálybalépését követő 5. munkanapig cégszerű nyilatkozat formájában jogosult a Megrendelő részére benyújtani, az igényelt előlegösszeg és a nettó Tervezői díj 5%-ának különbözetével megegyező (azaz a Tervezői díj 15 %-ának megfelelő) előleg-visszafizetési biztosíték átadása mellett. Az előlegvisszafizetési biztosítékot Vállalkozó az előleg teljes elszámolását tartalmazó számla fizetési határidejéig köteles fenntartani.

A Tervező által igényelt előleg összegét a Megrendelő az előlegigénylés kézhezvételét követő 15 Napon belül átutalással teljesíti.

A Tervező az előleg összegéről előlegszámlát állít ki az előleg jóváírásának napjával, mint teljesítési nappal, az előleg Tervező számlájára történő befolyását követő 5 napon belül.

Tervező a kapott előleg összegével a végszámlában köteles elszámolni.

* Tervező 2 db számla ( előleg- és végszámla ) benyújtására jogosult.

A számlának tartalmaznia kell a Szerződés iktatószámát és Megrendelőnél használt projektszámot (PST), valamint a rendelés számot. Ezek hiányában a számla nem kerül befogadásra.

A számlához csatolni kell a Megrendelő által kiállított a Szerződés 3. sz. mellékletében szereplő minta szerinti formátumú SAP teljesítésigazolást. Ezek hiányában számla nem nyújtható be.

*Szerződő Felek rögzítik, hogy amennyiben tárgyi munkához hatósági tudomásulvétel vagy hatósági engedély szükséges, abban az esetben annak kézhezvételét követően kerülhet sor a Megrendelő részéről teljesítésigazolás kiállítására.*

Megrendelő a teljesítésigazolást a …………email címre köteles megküldeni.

A kiállított végszámlán feltüntetett teljesítési időpont meg kell, hogy egyezzen a szerződéshez csatolt formában benyújtott SAP teljesítésigazolásban feltüntetett teljesítés időpontjával, azaz a Megrendelő általi elfogadás és jóváhagyás napjával (Áfa tv. 55.§).

Amennyiben a felek papír alapú számlázásban állapodnak meg:

Megrendelő számlázási címe: MÁV Zrt., 1087 Budapest, Könyves Kálmán krt. 54-60.,

Megrendelő számlabefogadási postacíme: MÁV Zrt. 1426 Budapest, Pf.: 24.

Elektronikus számla benyújtása az eszamla@mav.hu e-mail címen lehetséges. Az elektronikus számlának meg kell felelnie az ÁFA törvény 175. §-ában, továbbá a jelen Szerződés 3. számú mellékletében meghatározott követelményeknek. Amennyiben a 3. számú mellékletben rögzítettektől eltérő formátumú elektronikus számla érkezik, akkor az megfelelőség hiányában nem minősül számlának, így az nem minősül befogadottnak.

Szerződő Felek megállapodnak, hogy késedelmes fizetés esetén Tervező a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.
Szerződő Felek megállapodnak, hogy amennyiben késedelmes fizetés esetén tőke-, majd kamat-, végül járuléktartozás is fennáll, a beérkező összegeket elsődlegesen a tőke-, majd a kamat, végül a járuléktartozásra számolják el.

Szerződő Felek megállapodnak abban, hogy amennyiben a jogosultnak a MÁV Zrt. felé tartozása áll fenn, úgy a MÁV Zrt. határozza meg a tartozás(ok) elszámolásának rendjét.

* 1. A megfelelő tartalommal kiállított számla ellenértéke a számla MÁV Zrt. általi kézhezvételétől számított 30 napos fizetési esedékességgel, átutalással kerül kiegyenlítésre a Tervező számlájában megjelölt bankszámlára.
	2. A Megrendelőnek jogában áll a benyújtott számlát felülvizsgálni. Ha a Megrendelő részéről kifogás merül fel a benyújtott számlával összefüggésben, úgy a Megrendelő köteles a kifogásolt számlát annak kézhezvételétől számított 10 munkanapon belül visszajuttatni a Tervezőhöz. Ebben az esetben az átutalási határidőt a korrigált számla Megrendelő általi kézhezvételétől kell számítani.
	3. A MÁV Zrt.-vel szerződő fél számlája azon a napon számít pénzügyileg teljesítettnek, amikor a MÁV Zrt. számlavezető pénzintézete a MÁV Zrt. fizetési számláját a MÁV Zrt.-vel szerződő fél számlájának összegével megterhelte.
	4. A MÁV Zrt.-vel szembeni bármilyen követelés engedményezése (ide értve annak faktorálását is), illetve MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással a MÁV Zrt-vel szerződő fél szerződésszegést követ el a MÁV Zrt-vel szemben, melynek alapján a MÁV Zrt-vel szerződő felet kártérítési felelősség terheli.
	5. A Megrendelő fizetési biztosítékot nem ad. A Megrendelőt egyéb szerződést megerősítő kötelezettség nem terheli.

### **Szerzői jog**

7.1. A Megrendelő a szerződéssel kapcsolatban rendelkezésre bocsátott, jogi oltalomban részesíthető bármely szellemi alkotás tekintetében azzal a továbbiakban szabadon rendelkezik, az adott munka ellenértékének Tervező felé történő megfizetését követően.

7.2. Tervező szavatosságot vállal azért, hogy a jelen szerződés teljesítése kapcsán átadásra kerülő, a szerzői jogi oltalom alá tartozó művekkel szabadon rendelkezik, azok felhasználása a Megrendelő részéről semmilyen akadályba nem ütközik, az átadásra kerülő anyagok jogtiszták, azok senki felhasználási-, kiadói-, személyiségi jogát nem sértik.

7.3. Tervező a fentiekért teljes körű felelősséget vállal. Tervező szavatosságot vállal azért, hogy amennyiben az anyagok elkészítéséhez a Ptk. szerinti közreműködőt vesz igénybe, a közreműködővel olyan tartalmú szerződéseket köt, hogy a szerzői vagyoni jogokat Megrendelő a jelen szerződésben írt feltételekkel megszerezhesse.

7.4. A Tervező, mint szerző kifejezetten hozzájárul ahhoz, hogy a Megrendelő a szellemi alkotást nem csak saját belső tevékenységéhez, illetve nem csak saját üzemi tevékenysége körében használja fel, hanem nyilvánosságra hozhatja, harmadik személlyel közölheti, harmadik személynek át-, illetőleg továbbadhatja. A mű (műrészlet), mint előzmény-terv az egymásra épülő tervfázisokban szabadon felhasználható.

7.5. A Tervező, mint szerző kifejezetten kijelenti, hogy a szerzői jogról szóló 1999. évi LXXVI. törvény (a továbbiakban: Szjt.) 9. § (6) bekezdése alapján Megrendelő a szerződés teljesítése során keletkezett, szerzői jogi védelem alá eső valamennyi alkotással kapcsolatban határozatlan idejű, térben és időben korlátlan felhasználási jogot szerez valamennyi átruházható szerzői jog vonatkozásában, továbbá a szerző kifejezett engedélyt arra, hogy a felhasználó a mű felhasználására harmadik személynek további engedélyt adjon.

7.6. A Tervező, mint szerző kifejezetten kijelenti, hogy a felhasználási engedély kiterjed különösen a mű átdolgozhatóságára és az átdolgozhatóság jogának harmadik személyre történő átruházhatóságára (átdolgoztatás), valamint a mű többszörözésére, amely magában foglalja a mű kép- vagy hangfelvételen rögzítését, illetve számítógéppel vagy elektronikus adathordozóra való másolását, továbbá az előzőekben felsorolt jogosítványokat is magában foglaló többszörözés jogának harmadik személy részére történő átengedésére.

7.7. A Tervező, mint szerző kifejezetten kijelenti, hogy az átdolgozás, illetőleg átdolgoztatás joga magában foglalja különösen a mű (műrészlet) bármilyen módosítását, megváltoztatását, át-, illetve továbbtervezését, új tervdokumentációba történő beépítését, beszerkesztését, betervezését.

7.8. Tervező csak a Megrendelő előzetes írásbeli hozzájárulásával adhatja tovább a dokumentáció bármely munkarészét harmadik félnek vagy adhat nyilatkozatot a szerződés alapján nyújtott szolgáltatásokról.

7.9. Szerződő Felek kijelentik, hogy a szerzői jogok ellenértékét – beleértve a felhasználási jogok díját is – valamint a felhasználási jog Megrendelő általi átruházásának díját a tervezői díj tartalmazza. A nettó tervezői díj megbontását – amely feltünteti az átruházásra kerülő (vagyoni) szerzői jogok ellenértékét is – jelen szerződés 5.2. pontja tartalmazza.

**8. Felelősség, jótállás, szavatosság, felelősségbiztosítás**

8.1. A jelen szerződés teljesítése akkor szerződésszerű, ha a tervek a korszerű műszaki követelményeknek, a hatósági és jogszabályi előírásoknak és szabványoknak, valamint a jelen szerződésben foglalt rendelkezéseknek megfelelnek, továbbá a tervek alapján elkészíthető létesítménynek nemcsak műszakilag kivitelezhetőnek és rendeltetésszerű használatra alkalmasnak kell lennie, hanem ezen túlmenően gazdaságossági, célszerűségi építészeti szempontokat is figyelembe kell vennie.

8.2. Tervező kijelenti, hogy rendelkezik az összes – a tevékenység végzéséhez szükséges – hatósági engedéllyel. Ezen kötelezettség megszegéséből eredő károkért a Tervező a Megrendelő felé teljes felelősséggel tartozik a Ptk. mindenkor hatályos kárfelelősségi szabályi szerint.

8.3. A Tervező felelős:

*a)* az általa készített tervek

*aa)* műszaki tartalmának szakszerűségéért,

*ab)* valós állapotnak megfelelő tartalmáért,

*ac)* építészeti minőségéért, a tervezéssel érintett védett építészeti és természeti örökség megóvásáért,

*b)* a jogszabályok, szabályzatok, építési előírások, szabványok és egyéb szakmai szabályok betartásáért,

*c)* a tervdokumentáció készítésében (részben vagy folyamatosan) részt vevő, a tervezői feladat szakmai tartalmának megfelelő szakismerettel és jogosultsággal rendelkező szakági tervezők kiválasztásáért,

*d)* a szakági tervezők közötti egyeztetések koordinálásáért, terveik összehangolásáért.

8.4. A Tervező a tervezési hibákért és a Megrendelőt a hibákkal összefüggésben ért károkért a Megrendelővel szemben akkor is felelős, ha a Megrendelő a terveket teljesítésként elfogadta, és megvalósítás céljából továbbadta. A tervek hibája miatt a kivitelezővel szemben a Megrendelő helyett a Tervező tartozik felelősséggel.

8.5. A Tervező szavatosságot vállal azért, hogy a Szerződés tárgyát képező tevékenység ellátása során csak olyan szoftvert, egyéb szerzői jogvédelem alatt álló szellemi terméket használ, illetve alkalmaz, amely fölött harmadik személynek nincs olyan joga, amely Megbízót a Szerződésből származó jogai gyakorlásában akadályozná (jogszavatosság).

8.6. Tervező felel minden olyan kárért, amely a fent körülírt jogszavatossági kötelezettségek megszegéséből Megrendelőt éri.

8.7. A Tervező jótáll a jelen Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért, függetlenül attól, hogy azokat saját maga vagy altervezője, esetleg egyéb, jogszerűen bevont harmadik személy alkalmazza.

8.8. Tervezőt az elkészített tervdokumentációra vonatkozóan az igazolt szerződésszerű Tervezői teljesítéstől (teljesítésigazolás kiadásától) számított 3 év (36 hónap) időtartamú teljes körű, a Ptk. 6:171-6:173. §-a szerinti jótállási kötelezettség terheli.

8.9 A jótállási időszak kezdő napja a teljesítésigazolás kelte. Felek rögzítik, hogy Megrendelő – kizárólagos választása szerint, az alábbiakban meghatározott eltérésekkel – ugyanazokat a jogosultságokat érvényesítheti a jótállás alapján, mint amelyeket a Ptk. a kellékszavatosság kapcsán biztosít Megrendelő számára.

8.10 Amennyiben a jelen Szerződés alapján elvégzett tervezési munka, illetve az elkészült tervek hibájára derül fény a jótállási időszak alatt, Tervező köteles a javítást – saját költségére – a hiba bejelentésétől számítva haladéktalanul, de legkésőbb 5 munkanapon belül megkezdeni (akár az eredeti teljesítési helyszínen, akár a Tervező telephelyén), és azt a szakmailag lehető legrövidebb időn, de legfeljebb 10 munkanapon belül befejezni. A jótállási időtartam a javítás idejével meghosszabbodik. Tervező a Szerződés jelen 9. pontja szerinti jótállási kötelezettsége fennáll az altervezőkkel, a közreműködőkkel, a Szerződés teljesítésében egyébként közreműködőkkel elvégeztetett munkákra és az általuk a teljesítéshez felhasznált vagy annak részét képező szellemi termékekre is.

8.11 Amennyiben határidőn belül a Tervező nem kezdi meg a feltárt hiba javítását vagy hiányosságok pótlását, a Megrendelő jogosult a javítást a Tervező költségére más, harmadik személlyel elvégeztetni.

8.12 A jótállási időszak végén, amennyiben a tervek jótállás alapján nyújtott javítására került sor, a Felek közösen vizsgálatot tartanak, melynek során jegyzőkönyvben rögzítik a tervek javított hibáit és a javított részekre vonatkozó, meghosszabbított jótálláson alapuló rendelkezésre állási határidőket.

8.13. A Tervező köteles a jelen szerződés megkötéséig általános- tervezői felelősségbiztosítási szerződést kötni, vagy meglévő felelősségbiztosítását kiterjeszteni, illetve azt a szerződés teljes időtartama alatt fenntartani. A biztosítási kötvény a jelen keretmegállapodás ……. számú melléklete. A felelősségbiztosításnak legalább a Szerződés nettó értékének 30%-a (…. millió Ft/káresemény), és a Szerződés nettó értékének 30%-a (….. millió Ft/év) kárösszeget kell fedeznie. Tervező negyedévente, külön felszólítás nélkül, köteles a felelősségbiztosítás fennállásáról fedezetigazolást küldeni Megrendelő részére.

**9. Szerződésszegés, kötbér, kárfelelősség**

9.1. Szerződésszegésnek minősül minden olyan magatartás vagy mulasztás, amelynek során bármely fél jogszabály, illetve a jelen szerződés alapján őt terhelő bármely kötelezettségnek nem tesz eleget és ezen kötelezettségét írásbeli felhívás ellenére sem teljesíti.

A Szerződés nem teljesítése, hibás teljesítése, késedelmes teljesítése esetére – amennyiben a Tervező a Ptk. 6:142. § második mondatában foglalt feltételek együttes fennállásának hiányában nem mentesül a felelősség alól, (vagy) amennyiben a Ptk. 6:142. §-ban foglaltak alapján jogszerűen ki nem menti magát – a Szerződő Felek kötbérfizetésben állapodnak meg.

Szerződő felek a Tervező nem teljesítése, késedelmes teljesítése, illetve hibás teljesítése esetére kötbérfizetésben állapodnak meg. A Tervező minden kötbér- és kártérítés-fizetési kötelezettségét köteles 30 napon belül teljesíteni.

9.2. A jelen szerződésben vállalt kötelezettségeknek bármely okból nem a szerződésben megállapodott teljesítési határidőre történő teljesítése (késedelmes teljesítés) esetén a Tervező késedelmi kötbért köteles fizetni Megrendelő részére minden késedelemben megkezdett nap után. A késedelmi kötbér mértéke *5.1 pontban meghatározott* nettó szerződési érték 1 %-a. A késedelmi kötbér maximális mértéke a teljes nettó tervezői díj 20%-a.

9.3. Amennyiben Tervező késedelmesen teljesít, Megrendelővel egyeztetve köteles póthatáridőt vállalni. A póthatáridő elmulasztása a szerződés nem teljesítésének minősül. A póthatáridő kitűzése, illetve a szerződés nem teljesítése sem mentesíti Tervezőt a késedelmi kötbér megfizetésének kötelezettsége alól.

9.4. Amennyiben Tervező a szerződésben rögzített valamely határidőt bármely okból elmulasztja, és nem kerül sor a Megrendelővel egyeztetett póthatáridő tűzésére vagy a teljesítésre kitűzött póthatáridő eredménytelenül telik el, Megrendelő jogosult a szerződéstől elállni. Ebben az esetben a Szerződést nem teljesítettnek kell tekinteni. Nem teljesítés esetén Tervező meghiúsulási kötbért köteles fizetni. A meghiúsulási kötbér alapja a *teljes nettó* tervezési díj, mértéke a teljes nettó tervezői díj 30 %-a.

9.5. Tervező nemteljesítés esetén díjigénnyel nem élhet.

9.6. Amennyiben Tervező teljesítése a jelen pontokban foglaltakon kívüli egyéb okból nem szerződésszerű (hibás teljesítés), Tervező kötbért köteles fizetni, melynek mértéke 5.1 pont szerinti nettó szerződési érték összegének 15 %-a.

9.7. Ha a munka végzése során a körülmények arra engednek következtetni, hogy a teljesítés hibás lesz, a Megrendelő a fogyatékosság kiküszöbölésére kitűzött megfelelő határidő sikertelen eltelte után gyakorolhatja a hibás teljesítésből eredő jogokat.

9.8. A kötbér esedékessé válik:

9.8.1. késedelmi kötbér esetén, ha a késedelem megszűnik, vagy a póthatáridő lejár;

9.8.2. hibás teljesítési kötbér esetén, ha a Megrendelő a hibás teljesítéssel kapcsolatos igényét a Tervezőnek bejelentette;

9.8.3. meghiúsulási kötbér esetén, ha a Megrendelő az elállási, illetve felmondási szándékát a Tervezőnek bejelentette.

9.9. Ha a Tervező a teljesítéssel késedelembe esik, és a késedelem meghaladja a 20 napot, úgy a Megrendelő jogosult a szerződést azonnali hatállyal felmondani, illetve attól elállni. Tervezőt ezen esetben kártérítés vagy kártalanítás nem illeti meg.

9.10. Szerződő Felek megállapodnak, hogy a Tervezőt kártérítési kötelezettség terheli akkor is, ha a Megrendelő a Tervező érdekkörében felmerülő ok miatt él a jelen szerződés 12.2. pontjában részletezett rendkívüli felmondás lehetőségével. Ebben az esetben a Megrendelő azon igazolható, közvetlen és közvetett kárai megtérítését követelheti a Tervezőtől, amelyek a jelen szerződés Megrendelő általi rendkívüli felmondásából fakadóan Megrendelőt érték.

9.11. Megrendelő a Tervezővel szemben a jelen szerződésben kötbérrel szankcionált szerződésszegések esetén jogosult a kötbér összegét meghaladó kárai érvényesítésére.

9.12. Szerződő Felek rögzítik, hogy a jelen szerződésben rögzített jogkövetkezmények kumulatívak, és akár külön-külön, akár más jogkövetkezményekkel együtt is alkalmazhatóak, az annak érvényesítésére jogosult Fél kizárólagos választása szerint.

9.13. Tervező a jelen szerződés megszegésével okozott kárt a Ptk. mindenkor hatályos kárfelelősségi szabályai szerint köteles megtéríteni.

**10. Bejelentési kötelezettségek, vis maior**

10.1. Szerződő Felek a szerződés teljesítése során együttműködni kötelesek. Ennek során a Szerződő Felek minden olyan akadályról vagy körülményről, amely a szerződés teljesítése szempontjából lényeges, kötelesek egymást szóban vagy írásban haladéktalanul értesíteni.

10.2. Szerződő Felek az adataikban bekövetkező mindennemű változást, különösen a cég címének, bankszámlaszámának és adószámának változását a másik féllel a változást követő 5 napon belül írásban kötelesek közölni. Ezen bejelentési kötelezettség elmulasztásából, vagy késedelmes teljesítéséből fakadó minden kárért a mulasztó felet terheli a felelősség.

10.3. A Szerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a Szerződő Felek azt a kapcsolattartók illetve az általuk kijelölt személyek részére kézbesítik. Az ilyen írásbeli közlést tartalmazó küldemény kézbesítettnek tekintendő az alábbiak szerint:

* átvételi elismervény ellenében kézbe történő átadás esetén az átadás időpontjában,
* futárposta esetében a küldemény átvételének napján,
* ajánlott-tértivevényes postai küldemény esetén a tértivevényen jelzett átvételi időpontban,
* telefax esetében az igazolt feladást követő munkanapon,
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban.
* vészhelyzeti hibaelhárítás, telefonos tanácsadás igénybevétele, kiemelt támogatási időszakban helyszíni hibaelhárítási támogatási igény bejelentése esetében a telefonos bejelentés időpontja a mérvadó.

10.4. Megrendelő részéről kapcsolattartó személy:

|  |
| --- |
| Név:  |
| Tel:  |
| Email:  |

Tervező részéről kapcsolattartó személy:

|  |
| --- |
| Név:  |
| Tel:  |
| Email:  |

10.5 Megrendelő részéről teljesítésigazolásra jogosult személy:

|  |
| --- |
| Név:  |
| Tel:  |
| Email:  |

10.6. Szerződő Felek mentesülnek szerződésszegésük jogkövetkezménye alól, ha a teljesítés elmaradása vis maiorra vezethető vissza.

Vis maiornak minősül minden olyan rendkívüli, előre nem látható tény, körülmény, amely a Szerződő Felek érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, országos szintű sztrájk.

A vis maiorról Szerződő Felek egymást kötelesek azonnal távirati úton vagy ajánlott levélben értesíteni. Az értesítés elmaradásából származó kárért az értesítésre kötelezett felel.

Ha vis maior körülmény bekövetkezett, mindkét Fél, de különösen a Tervező köteles törekedni a jelen szerződésből eredő kötelezettségeinek folytatólagos teljesítésére, amennyire az ésszerűen elképzelhető.

**11. Szerződésmódosítás**

A szerződést a Szerződő Felek közös megegyezésével, cégszerűen aláírt formában lehet módosítani. Nem minősül a szerződés módosításának a Szerződő Felek nyilvántartott adataiban, így különösen a székhelyében, képviselőiben, a kapcsolattartók személyében, bankszámlaszámában bekövetkező változás. Az említett változásokról az érintett fél a másik felet vagy előzetesen írásban 5 napos határidővel vagy a változás bekövetkezését követő 5 napon belül köteles értesíteni.

**12. A szerződés megszűnése, megszüntetése**

12.1. A szerződés a Szerződő Felek által cégszerűen aláírt közös megállapodással bármikor megszüntethető, vagy a Megrendelő a szerződéstől a szerződés teljesítésének megkezdése előtt elállhat. Megrendelő a Szerződést Tervezői teljesítésének megkezdésétől a szerződés teljesítéséig 30 napos felmondási idő betartásával, indokolás nélkül felmondhatja. Megszűnik a szerződés a benne foglalt feladat maradéktalan teljesítésével.

12.2. A közös megegyezésen, illetve a szerződésteljesítéssel történő megszűnésén túlmenően a Szerződő Felek a szerződést azonnali hatállyal, egyoldalú jognyilatkozattal is megszüntethetik (rendkívüli felmondás), ha

* a másik Féllel szemben indult csődeljárás, felszámolási eljárás esetén, kivéve a fizetési moratórium időszakát;
* az egyik Fél a szerződésben meghatározott és vállalt kötelezettségeit nem teljesítette, s erre a másik Fél 10 napos határidő tűzésével felszólította és a határidő eredménytelenül telt el bármelyik Szerződő Fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján;
* bármelyik Szerződő Fél fizetésképtelenségét a bíróság a vonatkozó jogszabályok alapján megállapítja;
* bármelyik Szerződő Fél végelszámolását az erre jogosult szerv elhatározza;
* a szerződésben meghatározott egyéb esetben.

12.3. A szerződés bármilyen okból történő megszűnése esetén a Szerződő Felek az addig teljesített szolgáltatásokkal összefüggésben egymással elszámolni tartoznak.

12.4. Megrendelő a szerződéstől a szerződés teljesítésének megkezdése előtt bármikor elállhat. Ebben az esetben a Megrendelő jogosult a jelen szerződés 9. pontjában szereplő meghiúsulási kötbérre.

12.5. A Tervező kötelezettséget vállal arra, hogy jelen szerződésnek bármilyen okból történő megszűnése esetén a Megrendelő által rendelkezésre bocsátott iratokat, feljegyzéseket, bármely adathordozó berendezést vagy eszközt a szerződés megszűnésének napján a Megrendelő részére 15 napon belül visszaszolgáltatja, ha erre a Megrendelő igényt tart.

**13. Eljárás jogvita esetén**

Szerződő Felek megállapodnak abban, hogy a közöttük jelen szerződésből adódó vitás kérdéseket elsősorban tárgyalásos úton, peren kívül rendezik. Amennyiben a peren kívüli egyeztetés ésszerű időn belül nem vezet eredményre, abban az esetben a polgári perrendtartásról szóló 2016. évi CXXX. törvény (a továbbiakban: Pp.) mindenkor hatályos rendelkezései szerint hatáskörrel, illetékességgel rendelkező bíróság jogosult eljárni.

**14. Titoktartás**

14.1. Szerződő Felek a másik Fél előzetes írásbeli egyetértése nélkül nem hozhatják nyilvánosságra azon adatokat, információkat, amelyekhez a Szerződés teljesítése érdekében, illetve annak során jutottak. Amennyiben az adatok ismertetése elkerülhetetlen, a nyilvánosságra hozásnak bizalmasnak kell lennie, és az csak a Szerződés teljesítése céljából szükséges mértékig terjedhet.

 E kötelezettség nem terjed ki azokra az információkra,

* amelyeket Szerződő Felek képviselőinek meg kell osztaniuk ellenőrző szervekkel;
* amelyek közzétételére, illetve rendelkezésre bocsátására Szerződő Feleket bírósági/hatósági határozat, jogszabály, EU jogi aktusa kötelezi;
* amely egyébként jogszerűen válik elérhetővé a Szerződő Felek számára.

14.2. Az a Fél, aki a jelen Szerződés szerinti titoktartási kötelezettséget megszegi, a másik Féllel, illetve harmadik személyekkel szemben teljes kártérítési kötelezettséggel tartozik helytállni.

Jelen Szerződés szerinti titoktartási kötelezettség a Szerződés megszűnését követő 3 (három) évig fennmarad.

**15. Irányadó jog**

A jelen Szerződésben nem, vagy nem kellő részletességgel szabályozott kérdésekben a Ptk., a Szjt., valamint egyéb vonatkozó magyar jogszabályok mindenkor hatályos rendelkezései az irányadóak,

**16. Egyéb rendelkezések**

16.1. A Tervező tudomásul veszi, hogy abban az esetben, ha a MÁV Zrt. ”szárazföldi szállítást kiegészítő szolgáltatás” megnevezésű fő tevékenységét a szerződés hatálya alatt más gazdasági társaság veszi át, úgy ezen gazdasági társaság a Tervező külön hozzájárulása nélkül jogosult a szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen jogutódlás a Tervező jogait nem csorbítja, kötelezettségei teljesítését nem teszi terhesebbé.

16.2. Tervező kijelenti, hogy megismerte ([www.mav.hu/mav/etikaikodex.php](http://www.mav.hu/mav/etikaikodex.php)) és elfogadta a MÁV Zrt. Etikai Kódexét, az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.

16.3. Tervező tudomásul veszi, hogy a szerződés teljesítésekor egyik fél sem tanúsíthat olyan magatartást, amellyel a Megrendelő vagy kapcsolt vállalkozásaik jogos gazdasági érdekeit veszélyeztetné. Ide tartozik a jelen szerződés megkötésétől Szerződő Felek vagy kapcsolt vállalkozásaik munkajogi állományába tartozó munkavállalók közvetett vagy közvetlen foglalkoztatása is. Ennek biztosítása érdekében Tervező kötelezettséget vállal arra, hogy jelen szerződéssel összefüggésben, annak teljesítése során sem Megrendelőnél, sem annak kapcsolt vállalkozásainál munkaviszonyban lévő személyt sem közvetlenül, sem közreműködőik útján nem foglalkoztatnak, ilyen személy tulajdonában, ügyvezetése alatt álló társasággal, egyéni vállalkozóval vállalkozási, illetve megbízási jogviszonyt nem létesítenek, kivéve, ha ezek bármelyikébe a Megrendelő előzetesen írásban beleegyezett. Ezen szabály megsértése szándékos károkozásnak minősül és Tervezőt teljes kártérítési felelősség terheli. A rendelkezés betartását Megrendelő Biztonsági Igazgatósága útján bármikor jogosult ellenőrizni.

16.4. Jelen Szerződés előkészítése, megkötése és teljesítése során a személyes adatok kezelése és – amennyiben adattovábbításra kerül sor - az adatok továbbítása, az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: általános adatvédelmi rendelet), továbbá az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.), valamint ezen felül a MÁV Zrt. részéről az Adatvédelmi és adatbiztonsági szabályzata alapján történik. A MÁV Zrt. és a szerződéskötő másik fél kötelezettséget vállal arra, hogy az adatkezelés során az általános adatvédelmi rendelet szerinti adatbiztonsági követelményeknek eleget tesz, továbbá az érintettek jogainak és jogorvoslati lehetőségeinek legteljesebb figyelembevételével jár el.

Amennyiben a szerződéskötő másik fél a fentiekben foglalt kötelezettségeit megszegi, a szerződésszegéssel okozott teljes (közvetett és következményi) kárt (függetlenül attól, hogy az az érintett igényén vagy a NAIH hatósági határozatán és/vagy bírósági határozaton alapul) a MÁV Zrt. felé megtéríteni köteles.

A Szerződő Fél a tudomására jutott személyes adatot kizárólag jelen szerződés előkészítése, megkötése és az iratok megőrzésére irányadó időtartama alatt, a szerződés teljesítése érdekében az általános adatvédelmi rendelet 6. cikk (1) bekezdés f) pontja (jogos érdek) alapján kezeli. A Szerződő Fél vállalja, hogy az előzőekben meghatározott időtartam letelte, vagy az adatkezelési jogosultság bármely egyéb okból történő megszűnését követően a tudomásukra jutott személyes adatot teljeskörű és helyre nem állítható módon törli. A MÁV Zrt. adatkezeléséről szóló részletes tájékoztató a <https://www.mavcsoport.hu/szerzodeskotesekhez-kapcs-alt-adatkezelesi-tajekoztato> webcímen megtalálható. A Szerződő Fél jelen Szerződés aláírásával igazolja, hogy „A szerződéskötés során képviseletre és aláírására jogosult (természetes, meghatalmazott, vagy cégjegyzésre jogosult) személyek, a teljesítésigazoló személyek, illetve a szerződésben megjelölt kapcsolattartók személyes adatainak kezeléséről” szóló adatkezelési tájékoztatójának tartalmát megismerte és az abban foglaltakat tudomásul vette, illetve azt az érintettel – igazolható módon – megismertette.

16.5. A Szerződő partner jelen szerződést aláíró képviselője a Ptk. 3.31.§-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A Szerződő Felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt-vel szemben nem hatályos és annak semmilyen következménye a MÁV Zrt-t nem terheli.

A Szerződés a mindkét Fél általi aláírás napján lép hatályba és a Szerződésben rögzített kötelezettségek Szerződő Felek részéről történő maradéktalan teljesítéséig hatályos.

Amennyiben a szerződés aláírása nem egy időben történik, a hatálybalépés tekintetében a későbbi aláírás kelte irányadó.

Jelen szerződést a Szerződő Felek erre felhatalmazott képviselői elolvasás után, mint akaratukban mindenben megegyezőt jóváhagyólag, cégszerűen aláírják.

Jelen szerződés részét képezik az alábbi elválaszthatatlan mellékletek:

1. sz. melléklet Tervezési feladat leírás

2. sz. melléklet Tervező ajánlata

3. sz. melléklet MÁV Zrt. által kiadott SAP Teljesítés Igazolás minta

4. sz. melléklet Elektronikus számla befogadás követelményei

5. sz. melléklet Biztosíték mintája (előleg-visszavezetési)

A fenti dokumentumok és a Szerződés egymást elválaszthatatlanul értelmezik. A Szerződésben nem érintett kérdésekben – amennyiben azokra vonatkozóan a mellékletként felsorolt dokumentumok tartalmaznak rendelkezéseket – a felsorolt dokumentumokban foglaltak érvényesülnek. A tartalmuk közötti ellentmondás esetén a Szerződés irányadó.

A Szerződés 3 db egymással szó szerint megegyező példányban készült. A Szerződés 2 db eredeti példánya a Megrendelőnél, 1 db eredeti példánya pedig a Tervezőnél marad.

Budapest, 2021. …………..…… Budapest, 2021……………….

|  |  |  |
| --- | --- | --- |
| ………………….. | …………………….. | ………………………. |
|  |  |  |
|  |  |  |
| Megrendelő | Tervező |

1. sz. melléklet

**TERVEZÉSI FELADATLEÍRÁS**

2. sz. melléklet

**Tervező ajánlata**

3. sz. melléklet

**Teljesítésigazolás, ELEKTRONIKUS számlázás**

**Teljesítésigazolás minta**

**MÁV MAGYAR ÁLLAMVASUTAK ZRT.**

|  |  |  |  |
| --- | --- | --- | --- |
|  |  | SAP teljesítésigazolás szám: |  |

|  |  |  |  |
| --- | --- | --- | --- |
| Tervező neve: |  | Vevő neve: |  |
| Tervező telephelye: |  | Vevő címe: |  |
| Szerződés száma: |  | Számlabenyújtási hely: | MÁV Zrt. 1426 Budapest, PF. 24 |
| Iktatószám: |  | Projektazonosító: |  |
| Rendelés száma: |  |  |  |
| **Teljesítés dátuma:** |  |  |  |
| Szállítólevél száma: |  |  |  |
|  |  |  |  |
| Szerződéskötő szervezet kódja: |  |  |  |
| Kiállító neve: |  |  |  |
| Telefonszám: |  |  |  |
| Címzett: |  |  |  |
| Kiállítás dátuma: |  |  |  |

Munka megnevezése:
===============================

Rendelés adatai:
===============================

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sorszám** | **Cikkszám** | **Cikk megnevezése** | **Mennyiség** | **Mennyiségi egység** | **Nettó egységár** | **Áregység** | **Pénznem** | **Mennységi egység** | **Nettó érték** | **ÁFA összeg** | **ÁFA %** | **Hiánypótlandó előírt átvételi dokumentum** |
|  |  |  |  |  |  |  |  |  |  |  |  | QM releváns cikkeknél a bizonyítvány ha „nem” jelöléssel kerül a MIGO tranzakciónál rögzítésre akkor „X”-el megjelölés egyébként üres a mező  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

|  |
| --- |
|  |

Teljes összeg: ………………+ ÁFA

Tisztelt Partnerünk kérjük, hogy a számla Megjegyzés rovatában szíveskedjenek feltüntetni a rendelés számát.

A számlát a Teljesítésigazoláson szereplő mennyiséggel és értékkel, a hatályos ÁFA tv. előírásainak megfelelő teljesítési időponttal kérjük kiállítani.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.

A teljesítésigazolás „Hiánypótlandó előírt átvételi dokumentum” oszlopában „X”-el jelölt tételei csak a szerződésben rögzített átvételhez szükséges dokumentum beérkezését követően kerülhetnek számlázásra.

1. sz. melléklet

**Elektronikus-számla befogadás
a MÁV Csoport vállalatainál**

A MÁV Szolgáltató Központ Zrt – mint a MÁV Csoport tagvállalatainak bejövő számláit kezelő szervezet – bejövő számla kezelő rendszere biztosítja az elektronikus számlák befogadását és automatizált feldolgozását. Az automatikus ellenőrzés, adatkinyerés elengedhetetlen számunkra, ezért a beérkező elektronikus számláknak meg kell felelni az alábbi formai követelményeknek:

1. A számlát **PDF formátumban** kell kibocsátani.
2. A PDF fájlnak tartalmaznia kell egy **beágyazott XML** formátumú állományt, amely a számla adatait tartalmazza. Beágyazott XML hiányában a számlát tartalmazó e-mailhez csatolt XML file is elfogadható. Az XML file felépítése lehet:
* az online számla adatszolgáltatások XML struktúrája:

<https://onlineszamla.nav.gov.hu/dokumentaciok> (az 1.1, 2.0, 3.0 verzió is megfelelő),

* az APEH 2009. évi közleményének 3. sz. mellékletekében közzétett formátum:

<https://www.nav.gov.hu/data/cms125806/e_szla_kozlemeny_2009_3_melleklet.pdf>,

* a 23/2014. (VI. 30.) NGM rendelet 3. sz. mellékletében a kibocsátott számlákról NAV felé teljesítendő adatszolgáltatásokra vonatkozóan előírt struktúra,
* a felsoroltaktól eltérő XML struktúra, kizárólag abban az esetben alkalmazható, ha ezt előzetes egyeztetést követően a MÁV Szolgáltató Központ Zrt. ehhez hozzájárul.
1. A PDF állományt **elektronikus aláírással** kell ellátni.
2. A számlákat a MÁV által **megadott e-mail címre** kell elküldeni, az e-mailhez **csatolt file-ként**. A billzone.eu, szamlakozpont.hu, szamlazz.hu, billingo.hu, felhoszamla.hu, printportal.hu, otpebiz.hu, szamlabefogadas.hu, ediarchive.eu rendszerek használata esetén a számla érkezéséről értesítő e-mailben lévő linkről is le tudjuk tölteni a számlát.
3. Egy **e-mail-ben csak egyetlen számla** küldhető.
4. Amennyiben a számlához **mellékletek** tartoznak, akkor a számlával együtt, ugyanabban az e-mailben kell megküldeni.

Amennyiben nem biztos benne, hogy elektronikus számlái megfelelnek a fentieknek, akkor az éles számlaküldés előtt kérjük, hogy tesztelési célból küldjön egy minta számlát az eszamla-info@mav.hu e-mail címre, amely lehet

- egy fiktív adatokat tartalmazó, de formátumát tekintve az éles számlákkal megegyező számla,

- egy korábbi számlánk elektronikus másolata (ha ilyen módon archiválja kibocsátott számláit),

- egy éles számla is (ezt kérjük egyértelműen jelölje válaszában, hogy a számlát továbbítani tudjuk könyvelésre).

Amennyiben a fenti címre teszt számlát küld, akkor annak befogadó rendszerünkben történő feldolgozhatóságáról, és így az elektronikus számlázás alkalmazhatóságáról visszajelzést adunk.

A későbbi együttműködés megkönnyítése érdekében elektronikus számlakibocsátás előtt kérjük az alábbi adatok megküldésével jelezze e-számla kibocsátási szándékát a szamlabefogadas@mav.hu e-mail címen:

* számlakibocsátó neve és adószáma,
* kapcsolattartó neve, telefonszáma és e-mailcíme.

Az elektronikus számla befogadás lehetőségét jelenleg az alábbi társaságok részére kiállított számlák esetén tudjuk biztosítani:

* 10856417-2-44 MÁV Zrt
* 13834492-2-44 MÁV-START Zrt
* 14130179-2-44 MÁV Szolgáltató Központ Zrt
* 11267425-2-16 MÁV FKG Kft
* 25776005-2-44 MÁV-HÉV Zrt

1. sz. melléklet

BANKGARANCIA NYILATKOZAT

*(előleg-visszafizetési)*

*MINTA*

Kelt, ………….……..

Címzett:

MÁV Zrt. ……………….

Székhely: 1087 – Budapest, Könyves Kálmán körút 54-60.

(a továbbiakban: „Kedvezményezett”)

Kibocsátó:

xxx Bank xxx.

Székhely: ……….

Cégjegyzékszám: …………

Nyilvántartó cégbíróság: Fővárosi Bíróság, mint Cégbíróság

(a továbbiakban: „Bank”)

Megbízó:

……………..

Székhely: …………………

Cégjegyzékszám: ………………….

Nyilvántartó cégbíróság: Fővárosi Bíróság, mint Cégbíróság

(a továbbiakban: „Megbízó”)

Megbízónk értesített bennünket az alábbi szerződés (a továbbiakban: „Szerződés”) megkötéséről:

|  |  |
| --- | --- |
| Szerződéses felek: | (1) Megbízó (2) Kedvezményezett |
| Szerződés megnevezése, tárgya: |  |
| Szerződés kelte: |  |
| Szerződés lejárata: |  |

Megbízónk tájékoztatott arról, hogy a Szerződés alapján Megbízót terhelő kötelezettségek teljesítését a felek megállapodása értelmében bankgaranciával kell biztosítania.

1. A Megbízó kérése alapján ezennel legfeljebb ……………,- Ft, azaz …………… forint (a továbbiakban: „Garancia Összeg”) erejéig visszavonhatatlanul és feltételek nélkül garanciát (a továbbiakban: „Garancia”) vállalunk a Kedvezményezett javára a Szerződés alapján a Megbízót terhelő kötelezettségekkel kapcsolatban.

2. E Garancia alapján a Bank a Kedvezményezett első cégszerűen aláírt írásbeli felszólítása (a továbbiakban: „Lehívás”) alapján, az alap jogviszony vizsgálata nélkül, a Kedvezményezett által megjelölt összegben, de összesen legfeljebb a Garancia Összeg erejéig fizetést teljesít a Kedvezményezett javára a Lehívás kézhezvételét követő 5 (öt) banki munkanapon belül, feltéve, hogy (a) a Lehívásban a Kedvezményezett kijelenti, hogy a Megbízó az Önök írásos felszólítása ellenére nem teljesítette vagy nem szerződésszerűen teljesítette a Szerződésben foglalt kötelezettségeit, megnevezne a szerződésszegés/mulasztás tartalmát; b) a Lehívásban (a fenti bankgarancia szám megjelölésével) hivatkoznak a jelen Garanciánkra; (c) a Lehívás eredeti példányát legkésőbb a Lejárai Időpontig eljuttatták a Bank fent megjelölt címére; és (d) a Lehívást aláíró személyek aláírási jogosultságát és aláírásának hitelességét a Kedvezményezett hitelt érdemlő módon bizonyította (30 napnál nem régebbi cégkivonatával és aláírási címpéldánnyal vagy számlavezető bankjának autentikus SWIFT üzenetben történő megfelelő igazolásával).

3. A Bank Garancia alapján fennálló fizetési kötelezettsége minden, a Garancia alapján teljesített kifizetés összegével automatikusan csökken.

4. A Garancia nem átruházható és nem engedményezhető, a Bank a Garancia alapján kizárólag a kedvezményezett Lehívása alapján, és csak a Kedvezményezett javára teljesít fizetést. A Bank a Garancia alapján esedékessé váló kötelezettségeit kizárólag átutalással, a Kedvezményezett által a Lehívás megjelölt számlaszámra teljesíti.

5. A Garancia az aláírásának napján lép hatályba. A Garancia minden további értesítés nélkül hatályát veszti a Kedvezményezett cégszerűen aláírt, a Bankhoz eljuttatott lemondó nyilatkozatával, melyben a Bankot a jelen Garanciában foglalt kötelezettségei alól visszavonhatatlanul és feltétel nélkül mentesítik, de legkésőbb …………………. napján ……………….. órakor (a továbbiakban: „Lejárati Időpont”), függetlenül attól, hogy a Garancia eredeti példányát visszajuttatták-e Bankunkhoz vagy sem. A Lejárati Időpontot követően kézhez vett Lehívások alapján a Bank nem teljesít fizetést.

Kelt: …………………., dátum. ……………..